2 O ile a dira jalo dingwaga di le dintsi tse di fetileng kwa tshimong ya Edene. Banyalani ba ntlha e bong Adame le Efa, ba ne ba itumelela botshelo mo Paradaiseng e Modimo a neng a neng a ba beile mo go yone. Go tswa foo, Diabolo o ile a senya dilo. O ne a itse gore Modimo o ne a ba laetse gore ba se ka ba ja go tswa mo “[setlhareng] sa kitso ya molemo le bosula” gore ba se ka ba swa. Le fa go ntse jalo, Satane o ne a dirisa noga go bolelela Efa jaana: “Ruri ga lo kitla lo swa [ano ke one maaka a ntlha]. Gonne Modimo o a itse gore mo go lone letsatsi le lo jang mo go sone ka lone ruri matlho a lona a tla bulega mme lo tla tshwana le Modimo, lo itse molemo le bosula.”—Gen. 2:15-17; 3:1-5.